open-index/open-wikipedia-markdown huggingface dataset:
Boog (boukunde)

duimnael|regs|180px|'n Geboude boog.
In die boukuns word 'n **boog** baie gebruik omdat dit van nature 'n sterk konstruksie vorm. In die verlede was 'n boogkonstruksie dikwels die enigste manier om groot ruimtes te oorspan en vervolgens weer daaroor te bou. Sonder die uitvinding van die boog as draagkonstruksie sou baie van die enorme geboue uit die outyd soos die katedrale nie moontlik gewees het nie.

'n Alternatief vir 'n boog is die latei, 'n ingemesselde draagsteen of draagbalk. Sedert die uitvinding van gewapende en voorafgespanne beton word die boog deesdae nouliks gebruik.

Romeinse boë was gewoonlik sirkelvormig. In Europa word hierdie soort boë behalwe in kerke ook dikwels in brûe aangetref. In die Gotiese styl word daar dikwels van spitsboë gebruik gemaak.

Beeld:Treledsbåge.png|
Beeld:Rundbåge.png|ronde boog
Beeld:Segmentbåge.png|segmentboog
Beeld:Stigande båge.png|
Beeld:Lansettbåge.png|lansetboog
Beeld:Spetsbåge.png|spitsboog
Beeld:Skulderbåge.png|
Beeld:Trepassbåge.png|driepasboog
Beeld:Hästskobåge.png|hoefysterboog
Beeld:Korgbåge.png|korfboog
Beeld:Ellipsbåge.png|elipsboog
Beeld:Draperibåge.png|
Beeld:Kölbåge.png|akkoladeboog
Beeld:Karnisbåge.png|
Beeld:Tudorbåge.png|tudorboog
Beeld:Parabelbåge.png|paraboolboog
Klein-Karoo

duimnael|Duitse kaart wat die Klein Karoo aandui.
duimnael|Die Outeniquaberge in die suide van die Klein-Karoo.

Die **Klein-Karoo** is 'n landstreek in die suide van die provinsie Wes-Kaap waar vroeër op grootskaal met volstruise geboer is. Die gebied strek min of meer van die Langeberg tot die Swartberg. Die Langeberg en die Outenikwaberge vorm die suidgrens van die gebied, die Swartberg die noordgrens. Die hoofdorp is Oudtshoorn. Ander dorpe/nedersettings in die omgewing sluit in: Ladismith, Calitzdorp, De Rust, asook bekende sendingstasies soos Zoar, Amaliënstein, Barrydale en Dysselsdorp. Uniondale is verste punt oos van die gebied.

Die area word hoofsaaklik deur die Gouritsrivier, via sy sytak die Olifantsrivier, gedreineer. 

Daar is vyf inselberge in die streek: Anysberg, Warmwaterberg, Touwsberg, Rooiberg, Gamkaberg, Kammanassieberge en Antoniesberg

## Toegang 
Toegang tot die Klein-Karoo geskied via verskeie passe en poorte:
* Attakwaskloofpas
* Meiringspoort
* Montagupas
* Outeniquapas
* Robinsonpas
* Rooihoogtepas
* Seweweekspoort
* Swartbergpas

## Sien ook 
* Lys van streeksname in Suid-Afrika
* Klein Karoo Nasionale Kunstefees, die steek se kunsfees.
* Klein Karoo, rolprent wat hier geskiet is.
Vepr

'''*Vepr* (K-157)'* (Russies: *Вепрь*, Afrikaans: *Wilde beer'') is 'n duikboot wat deel vorm van die Russiese kernaangedrewe duikbootprojek 971 *Schuka-B* Akula-II.

Die boeg is op 16 Junie 1990 deur Sevmash gelê en die boot is op 10 Desember 1994 te water gelaat.  Op 25 Desember 1995 is die boot operasioneel in diens geneem. *Vepr* se tuishawe is Gadzhievo.
Napoleon II

**Napoleon II, Die Hertog van Reichstadt** (20 Maart 1811 – 22 Julie 1832) was die seun van Napoleon Bonaparte en vir 'n kort tydperk die tweede Keiser van Frankryk.

Napoleon Francois Joseph Charles was bekend vanaf sy geboorte as die Koning van Rome. Drie jaar na sy geboorte het die Eerste Franse Keiserryk tot 'n val gekom. In 1815 het die Franse raad hom erken as Keiser. Na die slag van Waterloo waar sy vader Napoleon I totaal verslaan is, was Napoleon tot die Oostenrykse hof beperk en het die titel Hertog van Reichstadt gebruik. Napoleon sterf aan tuberkulose in 1832.

In 1940 het Hitler sy oorskot aan Frankryk gegee as 'n geskenk en hy is te ruste gelê in Les Invalides in Parys.
Les Invalides

duimnael|links|Lugbeeld van Les Invalides
**Les Invalides** (Frans: [lezɛ̃valid]) in Parys (Frankryk) bevat 'n museum met voorwerpe en monumente uit die militêre geskiedenis van Frankryk en is daarnaas ook 'n begraafplaas vir bekende oorlogshelde.

## Geskiedenis 
Koning Lodewyk XIV het Les Invalides gestig op 24 November 1670 as 'n hospitaal vir soldate. Die argitek was Liberal Bruant. Die museum bevat ook die graftoom van Napoleon Bonaparte.

## Eksterne skakels 
*  Webwerf van die Franse Weermag se museum
*  Bewoners van die Hotel des Invalides, 1673–1796
*  Webwerf van die Nasionale Instituut des Invalides
Gansbaai

duimnael|links|160px|Gedenkplaat wat die vergaan van die *Birkenhead* gedenk.

**Gansbaai** is 'n klein dorpie in die Overberg-distriksmunisipaliteit in die Wes-Kaapprovinsie van Suid-Afrika, sowat 40&nbsp;km vanaf Hermanus. Dit lê in dieselfde baai as Hermanus (nl. Walkerbaai), bekend vir sy walvisse, soos die noorkappers, wat vanaf Junie tot November gesien kan word. Die naam is afkomstig van die wilde ganse wat volop in die omgewing was. Die name van die vistreilers wys die verbintenis: *Berggans*, *Sneeugans*, *Stormgans*, *Vleigans* en *Wildegans*.

## Geskiedenis 
Die dorp se ontstaan gaan saam met die HMS Birkenhead wat 1852 by Danger Point vergaan het. 'n Paar van die oorlewendes het hulle hier gevestig en 'n sukkelbestaan gevoer. Die groot probleem was die groot afstande na die vismark. Daar het verligting gekom tydens die Tweede Wêreldoorlog toe die vraag na vitamien A groot was. Die vaalhaai, wat volop was in Gansbaai, is 'n bron van dié vitamien en 'n verwerkingsfabriek is gebou. Na die oorlog het die aanvraag gedaal en die vissers het weer 'n sukkelbestaan gevoer. In 1952 het die skoolhoof, JR Barnard, gehelp met die vestiging van 'n koöperatiewe vissery. Markte is gevind vir haaivleis en die haaivinne is uitgevoer na die Verre Ooste. Die hawe is ook groter gemaak en 'n vismeelfabriek is in 1963 gebou.

Gansbaai was in die 1960's 'n gewilde ongerepte vakansiebestemming met minimale dienste en grondpaaie.

## Wapen 
Gansbaai se munisipale raad het in 1963 'n wapen by die Kaapse Provinsiale Administrasie geregistreer: ''In blou, in die skildvoet 'n vuurtoring en in die skildhoof 'n vlieënde seemeeu van natuurlike kleur, die kante rond uitgesny van silwer elk belaai met 'n regopgeplaaste rooi vis''.  

## Klimaat 
Gansbaai se klimaat is matig. Die gemiddelde temperatuur is 14 °C. Die warmste maand is Desember, 18 °C, en die koudste Julie op 10° C.  Die gemiddelde reënval is 864 millimeter per jaar. Die natste maand was Junie, 150 millimeter reën, en die droogste Desember op 14 millimeter.

## Sien ook 
* Lys van dorpe in Suid-Afrika

## Bron 
* Op Pad in Suid-Afrika. B.P.J. Erasmus. 1995. 

## Verwysings
Shkval

Die **Shkval** (Russies: шквал - *wolkbreuk* ) is 'n produkreeks torpedo’s ontwikkel in die 1960's in opdrag van die Sowjetunie se vloot. Dit is die vinnigste torpedo ter wêreld.

## Vroegste ontwikkeling
Die prototipe-ontwikkeling van die torpedo het in die laat 1960's begin, onder leiding van die Oekraïnse ingenieur Mikhail Merkulov, aan die Instituut vir Hidrodinamika NII-24 te Kiev. Na 'n samesmelting in 1969 met ontwerpburo GSKB-47 - wat gespesialiseer het in vliegtuigbomme - het die ingenieurs eindelik aan die einde van die 1970's 'n eerste werkende prototipe van die Shkval aan die partyleierskap bekendgestel.

## Tegniese moontlikhede 
Die torpedo word gelanseer uit 'n 533 mm torpedobuis (soos op 'n Akula duikboot) met 'n lanseersnelheid van ongeveer 100 km/h. Kort hierna begin die reaksiemotor, om die torpedo op 'n gemiddelde snelheid van ongeveer 400 km/h te bring. Dié torpedo kan onderwater 'n topsnelheid van tot 530 km/h haal.

Die snelheid is moontlik deur die toepassing van 'n tegniek bekend as superkavitasie. Terwyl die torpedo beweeg vorm 'n groot lugborrel om sy neus wat die torpedo heeltemaal omsluit.  Op die manier is daar nie direkte wrywing of waterkontak nie.  Tegnies gesien beweeg die torpedo dan deur die water soos 'n onderwater vuurpyl.

Die Shkval is geskik om duikbote, skepe of selfs ander torpedos te vernietig.  'n Groot tekortkoming was dat die eerste modelle ongestuur was, maar die Shkval 2 het wel 'n geleidingstelsel. Die torpedo se koers kan onderweg ingrypend gewysig word.

## Modelle 
Daar is minstens drie modelle:

* VA-111 Shkval, die eerste, oorpronklike, ongeleide variant.
* Shkval 2, de huidige geleide variant. 
* 'n "lite"-model bedoel vir die uitvoermark.

Die Shkval word vervaardig met 'n konvensionele plofkop maar 'n kernplofkop kan ook aangebring word.

## Verspreiding 
Onder president Poetin was die oorspronklike model van die wapen, die model VA-111, uitsluitlik aan die vyande van Amerika verkoop: Iran, Noord-Korea en Sirië. China beskik ook oor 'n veertigtal van die torpedos. Iran beweer dat hulle ten tye van toetse goeie resultate met die Shkval gehad het.

Die Verenigde State en Duitsland het hul eie superkavitasieprojek van stapel gestuur. Duitsland het in 2004 vir die eerste keer 'n superkavitasietorpedo geproduseer, onder die kodenaam *Barracuda*.

Kanada het selfs geprobeer om die Shkval 2 aan te skaf.

## Operasionele gebruik 
Geen Shkval is nog ooit operasioneel gebruik nie. Dit is waarskynlik dat die Russiese duikboot, die Koersk, gekelder is omdat daar 'n tegniese fout was toe 'n Shkval gelanseer is.
Teenpous

duimnael|regs|280px|Teenpous Alexander V
regs|200px|duimnael|Teenpous & Pous Eugenius I

'n **Teenpous**, of **anti-pous**, is 'n persoon wat uit protes teen die verkiesing van 'n wettige pous deur 'n groep ontevredenes verkies word tot die leier van die Rooms-Katolieke Kerk.  In bepaalde turbulente periodes van die geskiedenis van die Rooms-Katolieke Kerk is die wettige pous nie deur sommige groepe erken nie.  Hulle kies dan hulle eie pous as teenpous.  Die eerste teenpous was Hippolitus (217-235), wat gekies is as protes teen Pous Callixtus I.

Die mees verskeurende periode van teenpouse was die Westerse Skisma, van 1378 tot 1418.

Dit was nie altyd duidelik wie van die twee (of meer) mededingende pouse die wettige een was en watter die teenpous(e).  Duidelikheid daaromtrent het eers later ontstaan.

Volgens die tradisionele geskiedskrywing was daar sedert 1449 geen teenpouse nie. Deesdae is daar egter drie teenpouse wat 'n mate van bekend verwerf het: Teenpous Petrus II (Manuel Alonso Corral, vanaf 2005), Teenpous Michael I (David Allen Bawdien, vanaf 1990), en Teenpous Pius XIII (Earl Lucian Pulvermacher, vanaf 1998). Al drie het egter aansienlik minder volgelinge as die vroeëre teenpouse.

Party van die teenpouse het hulle eie kardinale aangestel.  Die kardinale word egter nie deur die Rooms-Katolieke Kerk erken nie en staan bekend as **pseudo-kardinale**.

## Lys van Teenpouse 
* Hippolitus, 217-235
* Novatianus, 251-258
* Felix II, 355-365
* Ursinus (Ursinicus), 366-367
* Eulalius, 418-419
* Laurentius, 498-499 en 501-506
* Dioscurus, 530
* Eugenius I, 654
* Theodorus II, 687
* Paschalis I, 687
* Theofilactus, 757
* Constantinus II, 767-768
* Filippus, 768
* Johannes VIII, 844
* Anastasius III, 855
* Christoforus, 903-904
* Bonifatius VII, 974 en 984-985
* Johannes XVI, 997-998
* Gregorius VI, 1012
* Silvester III, 1045
* Benedictus X, 1058–1059
* Honorius II, 1061–1064
* Clemens III, 1080 en 1084–1100
* Theodoricus, 1100–1101
* Albertus, 1101
* Silvester IV, 1105–1111
* Gregorius VIII, 1118–1121
* Celestinus II, 1124
* Anacletus II, 1130–1138
* Victor IV, 1138
* Victor IV, 1159–1164
* Paschalis III, 1164–1168
* Callixtus III, 1168–1178
* Innocentius III, 1179–1180
* Nicolaas V, 1328–1330
* Clemens VII (Robert van Genève), 1378–1394
* Benedictus XIII, 1394–1417
* Alexander V, 1409–1410
* Johannes XXIII, 1410–1415
* Clemens VIII, 1423–1429
* Teenpous Benedictus XIV, 1425 en 1429
* Felix V (Amadieus VIII van Savoje), 1439–1449
* Martinus IV, 1511–1513

Die belangrikste moderne teenpouse is:

* Gregorius XVII, van 1978 tot 2005 in Spanje
* Michael I, vanaf 1990 in die VS
* Pius XIII, vanaf 1998 in die VS
* Petrus II, vanaf 2005 in Spanje

## Bronne 
* Maxwell-Stuart, P.G. 1997. Chronicle of the Popes. London, Thames and Hudson. 

## Verwysings
Pous Alexander I

**Alexander I** was die sesde pous van die Rooms-Katolieke Kerk. Hy is die opvolger van Pous Evaristus en word op sy beurt opgevolg deur Pous Sixtus I. Hy word vereenselwig met die martelaar Alexander van die Via Nomentana, wie se naamdag op 3 Mei is, maar hiervoor is geen feitelike bewys nie. Irenaeus, wat kort na hom geleef het, sê niks oor sy vermeende martelaarskap nie. Die tydperk van sy pontifikaat is nie presies bekend nie. Party skrywers noem 106–115, ander 109–116. Eusebius, in *Ecclesiastical History IV*, IV, 1 beweer dat Alexander in die derde jaar van die bewind van die Romeinse keiser Hadrianus oorlede is, nadat hy vir tien jaar lank biskop van Rome was. Volgens die tradisie is hy op 3 Mei 115 in Rome oorlede. Hy is die beskermheilige teen kropsiekte (skildkliervergroting) en skrofulose (tuberkulose van die limfkliere in die nek).

Volgens die Liber Pontificalis was hy die seun van Alexander en gebore in Caput Tauri. Hy is saam met Eventius, 'n priester en Theodulus, 'n diaken gemartel. Hy is begrawe aan die Via Nomentana en na hom was daar 'n sede vacante van 35 dae.

## Bronnelys 
* Maxwell-Stuart, P.G. (1997). Chronicle of the Popes. Thames Hudson Ltd., London. 

## Verwysings 
## Eksterne skakels 
## Notas 
Saamgestel uit die Nederlandse, Engelse en Duitse wiki.

## Opvolging 
|}
Boog

'n **Boog** kan verwys na die volgende:

* 'n Boog in bouwerk.
* 'n Pyl en 'n Boog as wapen.
* 'n Boog wat gebruik word in meetkunde.
* Boogskiet, sport waar pyle met 'n gesnaarde boog geskiet word.
* Reënboog, 'n boog van gekleurde lig.
Dante Alighieri

**Durante di Alighiero degli Alighieri**, beter bekend as **Dante Alighieri** of slegs **Dante** (14 Mei/13 Junie 1265 – 13/14 September 1321), was 'n Italiaanse digter van Florence. Sy meesterstuk, die *Goddelike Komedie* (aanvanklik *Comedìa*), word die beste letterkundige werk in Italiaans en een van die beste klassieke werke ter wêreld genoem. Dit bestaan uit drie dele: *Inferno*, *Purgatorio* en *Paradiso*.

Dante is bekend daarvoor dat hy die gebruik van die omgangstaal in letterkunde gevestig het in 'n tyd toe gedigte meestal in Latyn geskryf is en net toeganklik vir opgevoede lesers was. Sy gebruik van die dialek van Florence vir werke soos *La Vita Nuova* (1295) en *Comedia* het gehelp om die moderne gestandaardiseerde Italiaans te vestig. Deur sy gedigte in die Italiaanse omgangstaal te skryf, eerder as in Latyn, het Dante letterkundige ontwikkeling beïnvloed en Italiaans vir verskeie eeue die letterkundige taal van Wes-Europa gemaak. Sy werk het 'n presedent geskep vir belangrike latere Italiaanse skrywers soos Francesco Petrarca en Giovanni Boccaccio.

Dante was instrumenteel in die vestiging van letterkunde in Italië en word beskou as een van die land se nasionale digters en die Weste se letterkundige ikone. Sy beskrywings in *Inferno*, *Purgatorio* en *Paradiso* was die inspirasie vir 'n groot deel van die Westerse kuns en letterkunde. 

[duimnael|links|upright|Dante deur Andrea del Castagno, ca. 1450 ([Uffizi|Uffizi-galery).]]
## Lewe 
Dante is tussen 14 Mei en 13 Junie 1265 gebore. Sy doopnaam was vermoedelik Durante. Hy is gebore in die prominente en invloedryke Alighieri-familie van Florence, wat die pouslike regte gesteun het. Om deel te neem aan die openbare lewe moes 'n burger van Florence een van die kunste bemeester — sodoende het Dante 'n dokter geword. In die volgende paar jaar het Dante se naam gereeld na vore gekom waar hy die publiek toegespreek het of in die republiek gestem het.

## Opvoeding 
Daar is nie veel bekend oor Dante se opvoeding en onderrig nie. Hy het vermoedelik tuisonderig ontvang. Wat wel bekend is, is dat Dante Toskaanse gedigte bestudeer het.

Op agtienjarige ouderdom ontmoet Dante vir Guido Cavalcanti, Lapo Gianni, Cino da Pistoia en Brunetto Latini en saam het hulle die leiers van 'n nuwe styl in die digkuns geword genaamd Dolce Stil Novo (Die soet nuwe styl). Brunetto is later in Dante se Komedie genoem (Inferno XV, 82). In later jare het Dante filosofie en teologie bestudeer.

## Verwysings
## Eksterne skakels
Guido Cavalcanti

duimnael|*Rime di Guido Cavalcanti*, 1813
**Guido Cavalcanti** (1255 - 1300) was 'n Italiaanse digter en 'n vriend van, en rolmodel vir, Dante Alighieri. Hy is in Florence gebore as die seun van Cavalante de Cavalcanti. In Junie van 1300 was daar 'n burgeroorlog in Florence, en Guido is verban na Sarzana. In Augustus 1300 het hy teruggekeer na Florence, waar hy aan koors beswyk het.

## Nalatenskap 
Cavalcanti word beskou as een van die beste Italiaanse digters, en is bekend as Dante se rolmodel.
Brunetto Latini

[duimnael|links|[Dante Alighieri|Dante en Virgil onderhoud met Brunetto tussen die sodomiete, deur Guido da Pisa 1345]]
**Brunetto Latini** (1220-1294) (**Burnectus Latinus** in Latyn en **Burnecto Latino** in Italiaans) was 'n Italiaanse filosoof en politikus. Hy is in Florence gebore.
SV Ramlingen-Ehlershausen

**SV Ramlingen/Ehlershausen** is 'n sportklub uit Burgdorf in die deelstaat Neder-Sakse in Duitsland, veral bekend vir sy sokkerafdeling. Benewens sokker het die klub ook 'n fietsryafdeling.

Die klub is op 5 Junie 1921 gestig as *SV Ramlingen*. Aan die einde van die Tweede Wêreldoorlog is die klub ontbind deur die Geallieerdes in 1945. Die klub is egter weer op 2 Augustus 1946 herstig as *SV Ramlingen-Ehlershausen*, die huidige naam.

Die klub se grootste prestasie was om die Oberliga Noord te haal in 2006.

## Onlangse ligaposisionering 
## Eksterne skakels 
* Amptelike klubwerf
1. FC Eintracht Bamberg

** 1. FC Eintracht Bamberg ** is 'n sportklub uit Bamberg in die deelstaat Beiere in Duitsland, veral bekend vir sy sokkerafdeling. Benewens sokker bied die klub ook tennis, karate, tafeltennis, vlugbal, gimnastiek en kegelbal.

## Geskiedenis 
Die klub is op 3 Maart 1901 gestig as *1. Fußball-Club Bamberg*. As een van die eerste sportklubs in die *Oberfranken*-distrik, het die klub vanaf die begin van georganiseerde sokker in die *Gau* Noord-Beiere (1905) meegeding. Die eerste selfstandige ligasisteem (Oos-Kreisliga) is eers hier gevestig in 1910 en aan die einde van die 1911/12-seisoen is Bamberg gerelegeer toe die liga tot 8 spanne verminder is. Tot op daardie stadium het Bamberg dus op die hoogste vlak meegeding.

In 1942 het die klub teruggekeer na die eerste vlak toe dit die Gauliga Noord-Beiere gehaal het. Die klub is op daardie stadium versterk deur spelers van ander stede wat by die Bamberg Pantserregiment gestasioneer was. Dit is later heringedeel by die Gauliga Bayreuth-Noord, maar die liga het ineengestort as gevolg van die Tweede Wêreldoorlog. 

Na die Tweede Wêreldoorlog het die klub een seisoen (1946/47) in die Oberliga Suid deurgebring, die laaste keer wat die klub op die hoogste vlak was. 

Op 1 April 2006 het die klub met *TSV Eintracht Bamberg* saamgesmelt en die huidige naam aangeneem. TSV was een van die jonger sportklubs in Bamberg en is gestig op 17 Maart 1951.

## Onlangse ligaposisionering 
## Eksterne skakels 
* Amptelike klubblad
Akula

Die Russiese **Akula** duikboot is een van die grootste, stilste en bes bewapende duikbote in die wêreld.  Dit blyk onderwater veel stiller te wees as soortgelyke Amerikaanse duikbote. Dit staan by NAVO bekend as die 'Tifoon'- duikboot.  Die eerste groep Akula-duikbote is tussen 1982 en 1986 vervaardig, daarna die verbeterde Akula tussen 1986 en 1991, gevolg deur die Akula II wat na 1991 vervaardig word.

Die Akula het 'n dubbele boegstruktuur waarmee dit veel dieper kan duik as enige ander duikboot.  Aan die stert is daar 'n boggel, waar 'n luistersensor op sleeptou gestoor word.  As die boot begin vaar word die sensor uitgerol, tot 2 km agter die boot. Alle Akula-duikbote het 'n 533 mm-torpedobuis vir Tipe 53-torpedo's (soos die Shkval-torpedo) of SS-N-15 *Starfish*-missiele/torpedo's.  In die 650 mm-torpedobuise word Tipe 65-torpedo's en/of SS-N-16 Stallion-torpedo's gelanseer.

Die gevorderde Akula en Akula II het op hul romp aan die buitekant nog ses ekstra 650 mm-torpedobuise.

Die Russiese Akula-duikbote is gewapen met ballistiese kernmissiele waarmee teikens tot 3&nbsp;000&nbsp;km vanaf lansering getref kan word. Rusland mag weens internasionale verdrae geen missiele uitvoer met 'n reikafstand van meer as 500&nbsp;km nie.

NAVO-naam:  **Akula** (Afrikaans: Haai)
Sowjet-projeknommer: 971 
Sowjet-naam: Sjtsjoeka-B (Russies: Щука-Б) 
Tipe boot: ядерная включенная субмарина (kernaangedrewe duikboot)

## Huidige status 
* Akula I - Drie van die sewe is operasioneel in diens.
* Akula Verbeterd - Almal (na bewering sewe bote) is operasioneel in diens.
* Akula II - Een van die vyf is operasioneel ontplooi. Slegs die *Vepr* is operasioneel in diens.

## Akula in Hollywood 
* In die rolprent *Crimson Tide* word 'n Akula deur 'n Amerikaanse Ohio-klas duikboot gekelder.
* Die Russiese *Viper* kelder 'n Engelse vliegdekskip in die roman *Ghost Force* deur Patrick Robinson.
* In Tom Clancy se *Sum of All Fears* het die Admiral Lunin die Amerikaanse USS Maine swaar beskadig.
* In die verfilming van Tom Clancy se *The Hunt for Red October*.

## Eksterne skakels 
Dangerous Waters: duikbootnabootser vir jou rekenaar
Katarak

:*Dié artikel gaan oor katarakte van die oog. Vir ander betekenisse, sien Katarak (dubbelsinnig).*
duimnael|250px|Vergrote aansig van 'n katarak in 'n mens se oog.

**Katarakte**, 'n degeneratiewe verdikking/dofheid van die lens, is die hoofoorsaak van blindheid. Dit is behandelbaar en kan maklik by PGS-klinieke en -sentrums geïdentifiseer word, sowel as deur tuisversorgers omdat dit so opmerklik is. Operasies om katarakte te verwyder word op die vlak van sekondêre hospitale uitgevoer. Daar is gewoonlik 'n waglys. Diabete behoort 'n jaarlikse oogtoets vir die vroeë vorming van katarakte te ondergaan.

duimnael|links|350px|Katarakchirurgie in Bedele, Ethiopië
BTW

duimnael|Persentasie BTW volgens land.
Vanaf 30 September 1991 word **Belasting op Toegevoegde Waarde** (**BTW**) in Suid-Afrika gehef.

Enige onderneming (ondernemer) wat in twaalf maande se verloop 'n omset van meer as R1 000 000 toon, moet by die Suid-Afrikaanse Inkomstediens (SAID) geregistreer word. Enige onderneming met 'n omset kleiner as R1 000 000 kan ook aansoek doen om registrasie. Indien die jaarlikse omset kleiner is as R50 000, mag die onderneming nie registreer nie.

Alle BTW-geregistreerde ondernemings (ondernemers) wat goedere en dienste lewer, moet BTW hef.

BTW word gelewer op die meeste goedere en dienste met uitsondering:
* Lewering van finansiële dienste
* Lewering van goedere en dienste deur welsynsorganisasies
* Vervoer van reisbetalende passasiers per bus, huurmotor en trein
* Opvoedkundige dienste
* Verhuring van huisvesting vir gebruik as private woning

Toegevoegde Waarde bestaan uit die uitgawes aangegaan om produkte of dienste vir verkoop gereed te kry plus die wins wat die handelaar byvoeg.

BTW is 'n stelsel van belasting waar belasting gehef word op elke stap in die verskaffing van goedere en dienste - van die verskaffing van die grondstowwe tot by die verkope by die eindpunt.

'n Onderneming betaal belasting op alle goedere wat dit aankoop en dienste wat dit van die ander ondernemings ontvang. Dit word insetbelasting genoem.

BTW mag nie in die volgende gevalle as insetbelasting geëis word nie:
* Onthaal
* Motorvoertuie
* Ledegeld aan klubs
* Uitgawes ten opsigte van vrygestelde lewerings

Wanneer die onderneming op sy beurt die goedere en dienste aan die volgende onderneming of verbruiker verkoop, hef dit weer belasting. Dit word uitsetbelasting genoem.

BTW word teen 'n staandaardkoers van 15% (voor April 2018: 14%) en 'n nulkoers (0%) gehef.

Standaardkoerslewering (15%): Alle goedere en dienste is onderworpe aan die Standaardkoers, behalwe as dit spesifiek nulkoers is of vrygestel is.

Nulkoerslewering (0%): Goedere en dienste waarop BTW teen 'n nulkoers gehef word, byvoorbeeld bruinbrood, eiers, mieliemeel, groente, ensovoorts. Let wel: BTW word wél gehef, maar net teen 'n nulkoers.

'n Onderneming kan die insetbelasting bereken en dit van die uitsetbelasting aftrek. Die verskil tussen die twee bedrae is die BTW wat aan die SAID betaal word.

Wanneer die insetbelasting die uitsetbelasting oorskry, word 'n terugbetaling deur die SAID gedoen.

'n Belastingfaktuur word uitgereik om belasbare lewerings te verreken. Die BTW-koers en die BTW-bedrag word duidelik aangedui.

Twee metodes om BTW op opgawevorm te bereken:
* Indien 'n onderneming volgens die faktuurbasis geregistreer is, word uitsetbelasting betaal wanneer 'n faktuur uitgereik word, hetsy die betaling ontvang is of nie.
* Indien 'n onderneming volgens die betalingsbasis geregistreer is, word uitsetbelasting verreken wanneer daar betaling (of 'n gedeelte daarvan) ontvang word.

Die opgawevorm om BTW te verreken word die BTW 201 genoem.

## Eksterne skakels 
*
Jordin Sparks

**Jordin Brianna Sparks** (gebore 22 Desember, 1989 te Staten-eiland, New York) is 'n Amerikaanse sanger. Sy is as die wenner van die sesde seisoen van die realiteitsreeks *American Idol* op 24 Mei 2007, rondom 04:00 SAST, aangewys. Op die ouderdom van 17 maak dit haar die jongste wenner van die Idol-titel in die geskiedenis van *American Idol*. Sy is ook die enigste wenner wat van die Suidweste afkomstig is en nie van die tradisionele Amerikaanse Suide nie.

## Verwysings 
## Eksterne skakels 
*Jordin Sparks Planet
Kruisblom

(Duitsland)]]

Die **kruisblom** is 'n versierende beeldhouwerk van die Gotiese boukuns, wat as 'n spruit met kruisvormige gebladerte uitgevoer is. Kruisblomme is dikwels as die versierende spitse van torings, gewels (gewelblomme) en as sluitstene by Gotiese geboue gebruik.

## Literatuur 
* Rolf Toman (red.):* Gotik. Architektur | Skulptur | Malerei*. h.f. ullmann/Tandem 2007, bl. 504
FV Motor Eberswalde

**FV Motor Eberswalde** is 'n sokkerklub uit Eberswalde in die deelstaat Brandenburg in Duitsland.

Die klub is op 1 Julie 1909 gestig as *Fußballclub Preußen 09 Eberswalde*. Na die Tweede Wêreldoorlog is die klub deur die Geallieerdes ontbind, maar op 1 September 1946 is die klub herstig as *Zentralen Sportgemeinschaft Eberswalde Nord*.

Die naam is hierna verskeie kere verander: *ZSG Eintracht Eberswalde* (1948), *BSG (Betriebssportgemeinschaft) Stahl Eberswalde* (1950) en *BSG Motor Eberswalde* in 1952. Die klub het die jare voor die Duitse hereniging meestal in die *Bezirksliga Frankfurt-an-der-Oder* deurgebring, waar dit die liga oorheers het, maar het nie baie sukses behaal in die uitspeelwedstryde om promosie na die DDR-liga (tweede vlak) nie.

Na die Duitse hereniging in 1990 is die klub se naam verander na *SV Motor Eberswalde* en in 1995 het die sokkerafdeling onafhanklik geword as die huidige *FV Motor Eberswalde*.

## Onlangse ligaposisionering 
## Eksterne skakels 
* Nie-amptelike klubblad
*Abseits Guide to German Soccer
*vfb-hohenleipisch.de
*Fussballdaten.de
Oogtoets

duimnael|Die Snellen-kaart word tradisioneel gebruik om 'n persoon se visie te toets.

**Oogtoetse**, wat die gebruik van oogkaarte insluit, is op die vlak van primêregesondheidsorg (PGS) by klinieke beskikbaar en help om vir refraksiefoute soos bysiendheid, versiendheid, verwronge visie en "verouderende oë" te toets. Ná die ouderdom van 40 word die lens van die oog meer onbuigsaam en dit word moeiliker vir sommige persone om van naby te lees.

Skoolverpleegkundiges en verpleegkundiges van primêregesondheidsorgklinieke kan kinders na skoolklinieke vir oogondersoeke verwys.
Nasionale Katedraal van Washington

duimnael|Die Nasionale Katedraal van Washington 
[duimnael|Die westelike [roosvenster]]
[duimnael|Die staatsbegrafnis van die voormalige president [Gerald Ford|Gerald R. Ford op 2 Januarie 2007]]

Die **Katedraalkerk van Sint Pieter en Sint Paulus in die Stad en Bisdom van Washington**, wat algemeen as die **Nasionale Katedraal van Washington** bekend staan, is 'n Episkopale katedraal in Washington, D.C., die hoofstad van die Verenigde State. Die katedraal, wat volgens die Neogotiese styl ontwerp is, is in die Nasionale Register van Historiese Plekke (*National Register of Historic Places*) gelys en dien as die amptelike "Nasionale Gebedshuis" (*National House of Prayer*) van die Verenigde State.

Die katedraal is die amptelike setel van sowel die Voorsittende Biskop van die Episkopale Kerk in die Verenigde State van Amerika asook die Episkopale Bisdom van Washington. Dit is die moederkerk van die Episkopale Kerk in die Distrik van Columbië en in die deelstaat Maryland se Charles-, Montgomery-, Prince George's- en St. Mary's-distrikte. Die Protestantse Episkopale Katedraal-stigting hou toesig oor die Nasionale Katedraal en sy suster-instellings, die Beauvoir-skool, die Katedraalkollege, die Nasionale Katedraalskool en St.Albans-skool.

Die katedraal is geleë by die kruispunt van Massachusetts- en Wisconsin-lane in die noordwestelike kwadrant van Washington. Dit is die sesde grootste katedraal ter wêreld en op een na die grootste in die Verenigde State (die grootste Amerikaanse katedraal is die Basiliek van die Nasionale Heiligdom van die Onbevlekte Ontvangenis, wat ook in Washington geleë is).

Die Nasionale Katedraal van Washington is deur 'n oktrooi van die Amerikaanse Kongres, wat op 6 Januarie 1893 onderteken is,  met die VSA-regering geaffilieer, maar word nie deur enige federale of distrik-instelling befonds nie. Die katedraal ontvang sy befondsing oorwegend van die Nasionale Katedraalvereniging (*National Cathedral Association*).

Die hoeksteen vir die katedraal is al in 1907 in die aanwesigheid van president Theodore Roosevelt gelê, maar dit het 83 jare geneem voordat die sluitsteen, 'n Gotiese kruisblom, in 1990 in aanwesigheid van president George H.W. Bush gelê kon word.

## Aardbewingskade in 2011 
Die sogenaamde Virginia-aardbewing, wat gebiede langs die Amerikaanse Ooskus op 23 Augustus 2011 geskud het, het naas ander geboue in die Amerikaanse hoofstad ook skade by die Nasionale Katedraal berokken. Kruisblomme het op 'n aantal spitstorings afgebreek, enkele spitstorings het ineengestort, geutspuite het skade gely, en vallende stene het die metaaldak beskadig. Volgens die hoofmesselaar Joe Alonso sal herstelwerk moontlik 'n dekade neem en sowat $15 miljoen kos.

## Verwysings 
## Eksterne skakels 
*  Amptelike webwerf
Desember-moorde

[duimnael|regs|300px|Monument op [Fort Zeelandia, op 8 Desember 2009 deur president Ronald Venetiaan onthul.]]

Die **Desember-moorde** in Suriname, wat op 8 Desember 1982 plaasgevind het, word beskou as 'n keerpunt in die geskiedenis van Suriname. 'n Derde van die Surinaamse bevolking het hierna na Nederland gevlug en vorm tans 'n belangrike minderheid in die Nederlandse samelewing. Gedurende die Desember-moorde is 15 joernaliste, akademici en arbeidsleiers wat teen die militêre bewind in Suriname gekant was in Paramaribo vermoor. Die militêre bewind het agterna laat blyk dat die oorledenes doodgeskiet is terwyl hulle van die owerhede gevlug het, maar die omstandighede is nie heeltemal duidelik nie.

Die Desember-moorde het tot internasionale protes teen die regering van Desi Bouterse gelei en Nederland, die voormalige koloniale moondheid, het ontwikkelingshulp gestaak. Niemand is ooit voor die hof gedaag oor die moorde nie, selfs nie nadat die militêre diktatorskap beëindig is nie.

## Die vyftien slagoffers 
Die persone wat in die Desember-moorde omgekom het, is die volgende:
*John Baboeram, prokureur
*Bram Behr, joernalis
*Cyrill Daal, vakbondleier
*Kenneth Gonçalves, prokureur
*Eddy Hoost, prokureur 
*André Kamperveen, joernalis
*Gerard Leckie, akademikus 
*Sugrim Oemrawsingh, akademikus
*Lesley Rahman, joernalis
*Surendre Rambocus, militêre leier
*Harold Riedewald, prokureur
*Jiwansingh Sheombar, militêre leier 
*Jozef Slagveer, joernalis 
*Robby Sohansingh, besigheidsman 
*Frank Wijngaarde, joernalis

## Die verdagtes 
Die persone wat van die moorde verdink word sluit in:
*Errol Alibux
*Dick de Bie
*Etienne Boerenveen
*Desi Bouterse
*Benny Brondenstein
*Winston Caldeira
*Wim Carbière
*Steven Dendoe
*Iwan Dijksteel
*Roy Esajas
*Ernst Gefferie
*Arthy Gorré
*John Hardjoprajitno
*Orlando Heidanus
*Kenneth Kempes
*Iwan Krolis
*Lucien Lewis
*Harvey Naarendorp
*John Nelom
*Edgar Ritfeld
*Ruben Rozendaal
*Badrissein Sital
*Jimmy Stolk
*Imro Themen
*Marcel Zeeuw
Slapeloosheid

**Slapeloosheid** is 'n slaapversteuring waar 'n persoon nie aan die slaap kan raak of nie lank genoeg aan die slaap kan bly nie.

## Diagnostiese kriteria 
* Hoofklagte van moeite om slaap te inisiëer of aan die gang te hou, of swak kwaliteit slaap (m.a.w. kry nie genoeg rus nie) vir minstens een maand
* Die slaapversteuring (of geassosieerde moegheid bedags) lei tot klinies beduidende inkorting in sosiale, werks- of ander belangrike areas van funksionering
* Die slaapversteuring kom nie slegs voor wanneer ander toestande soos narkolepsie, sirkadieseritmeversteuring of 'n parasomnia teenwoordig is nie.
* Die slaapversteuring kom nie uitsluitlik voor saam met 'n ander geestesversteuring soos depressie, angs of delirium nie
* Die slaapversteuring is nie die direkte gevolg van die fisiologiese effekte van middels soos (dwelms of medisyne) of 'n algemene mediese toestand nie

## Bronne 
* *Diagnostic and Statistical Manual of Mental Disorders*. (4de uitg.) American Psychiatric Association. 1994.
Ab

duimnael|250px|Ab

**Ab** is die naam en titel van die owerste van 'n outonome klooster (wat gewoonlik as 'n abdy bekend staan) van een van die ou kloosterordes soos die Benediktyne, Kamaldolese, Kartuisers, Trappiste en Cisterciënsers. Die woord *ab* is afgelei van die Hebreeus *abba*, wat *vader* beteken. Hierdie titel was alreeds in die vierde eeu in gebruik in Egipte waar die jonger volgelinge/dissipels van 'n kluisenaar na hul geestelike vader as hul ab(ba) verwys het. Dit was uit hierdie oorspronklike geestelike vaderskap dat die latere juridiese amp ontwikkel het. Die amp van ab het sy finale beslag gekry in die Reël van St. Benedictus. 

'n Ab word gewoonlik verkies deur die monnike van sy abdy/klooster op 'n vasgestelde wyse soos voorgeskryf in hul reël of konstitusie. Oorspronklik was dit die norm dat 'n persoon lewenslank in die amp van ab aangestel is, maar deesdae word 'n ab gewoonlik vir 'n bepaalde ampstermyn aangestel.
ZFC Meuselwitz

**ZFC Meuselwitz ** is 'n sokkerklub uit Meuselwitz in die deelstaat Thuringen in Duitsland. Alhoewel die klub se primêre afdeling sokker is, het dit ook 'n trompoppie- en kegelbalafdeling. Zipsendorf is sedert 1976 'n deel van Meuselwitz.

Die klub is oorspronklik in 1919 gestig as *Aktivist Zipsendorf*. Na die Tweede Wêreldoorlog het die klub bekend gestaan as *BSG Aktivist Zipsendorf*. Nadat Zipsendorf by Meuselwitz ingelyf is, het die naam in 1976 verander na *BSG Aktivist Meuselwitz*. Na die Duitse hereniging het die klub vir 'n kort tydjie as die sokkerafdeling van *SV Bergbau* gespeel (1991) en daarna onafhanklik geword as *FV Zipsendorf*. Die naam is in 1994 verander na die huidige *Zipsendorfer Fußballclub Meuselwitz*.

Die klub se tuisveld is die bluechip-Arena, onlangs vernoem na 'n stadionborg. Die tradisionele naam was sedert die oprigting in 1953 *Stadion Glaserkuppe*.

## Onlangse ligaposisionering 
## Eksterne skakels 
* Amptelike klubblad
*Abseits Guide to German Soccer
Horatius

**Quintus Horatius Flaccus** (8 Desember 65 v.C. — 27 November 8 v.C.) was 'n Romeinse digter in die era van keiser Augustus.

## Lewe 
Horatius is gebore in Venusia, 'n klein dorpie tussen Apulia en Lucania. Horatius was die seun van 'n vrygestelde slaaf. Sy pa het 'n plaas gehad in Venusia, maar het later verhuis na Rome waar hy 'n middelman was by 'n afslaer. Horatius se vader het baie geld op Horatius se opvoeding gespandeer waar Horatius in Rome sowel as Athene gestudeer het. Nadat Julius Caesar vermoor is, het Horatius by die Romeinse legioene aangesluit onder die generaalskap van Brutus. Hy het by die slag van Philippi geveg en nadat Augustus 'n amnestie uitgereik het, het Horatius na Rome teruggekeer. Horatius word as een van die grootste Romeinse digters beskou.

## Werke en opsteldatums 
* *Sermonum liber primus* of Satirae I (35 v.C.) 
* *Epodes* (30 v.C.) 
* *Sermonum liber secundus* of Satirae II (30 v.C.) 
* *Carminum liber primus* of die Odes I (30 v.C.) 
* *Carminum liber secundus* of die Odes II (23 v.C.) 
* *Carminum liber tertius* of die Odes III (23 v.C.) 
* *Epistularum liber primus* (20 v.C.) 
* *Ars Poetica, of die Episte* van die Pisone (18 v.C.)
* *Carmen Saeculare* of die lied van die eue (17 v.C.) 
* *Epistularum liber secundus* (14 v.C.) 
* *Carminum liber quartus* of die Odes IV (13 v.C.)
Pous Sixtus I

**Sixtus I** was die sewende pous van die Rooms-Katolieke Kerk.

## Biografie 
Die oudste dokumente spel die naam as ‘’’Xystus’’’. Sixtus was 'n Romein uit die Colonna-familie en sy vader se naam was Pastor. Hy volg Pous Alexander I op en regeer van 115 tot 125 tydens die bewind van keiser Trajanus en later keiser Hadrianus. Hy word opgevolg deur Pous Telesforus. Die naam 'Xystus' beteken 'die beskaafde'.

Volgens die Liber Pontificalis is Sixtus gebore in die Via Lata-distrik en is sy dood gevolg deur 'n sede vacante van 2 maande.

## Pontifikaat 
Tydens sy bewind het hy het die volgende drie ordonnansies uitgevaardig:
* slegs gewyde priesters mag die heilige vaatwerk aanraak
* biskoppe wat na die Vatikaan ontbied is, moet, wanneer hulle na hulle bisdom terugkeer, Apostoliese briewe toon
* na die inleiding van die Mis moet die priester saam met die gelowiges die Sanktus opsê of sing.

## Verering 
Pous Sixtus I is heilig verklaar en hy word later as martelaar vereer. Sy feesdag is op 3 April.

Hy is in die Vatikaan begrawe langs die graftombe van Simon Petrus. Daar word gesê dat sy reliek oorgedra is na Alatri in 1132, maar O. Jozzi beweer dat dit nog steeds in die Vatikaan is.

## Bronne 
* Maxwell-Stuart, P.G. (1997). Chronicle of the Popes. Thames Hudson Ltd., London. 

## Eksterne skakels 
* 

## Nota 
Saamgestel uit die Nederlandse, Engelse en Duitse wiki.

## Opvolging 
|}
GFC Düren 09

**GFC Düren ** is 'n sportklub uit Düren in die deelstaat Noord-Rynland-Wesfale in Duitsland, veral bekend vir sy sokkerafdeling. Die klub is in 1909 as *Gürzenicher Fußball Club* gestig en het ook afdelings vir tafeltennis en vlugbal. *Gürzenich* is ’n stadsdeel van Düren en was tot 1972 'n onafhanklike dorp.

Die klub het in 2002 die Oberliga Noord-Ryn gehaal, die sokkerafdeling se grootste prestasie. Die sportklub se beste prestasie was toe die vlugbalafdeling twee spelers vir die 2004 Duitse olimpiese vroue-strandvlugbalspan gelewer het en ook die Duitse strandvlugbalkampioenskap vir dames gewen het in 2005.

## Onlangse ligaplekke 
## Eksterne skakels 
* Amptelike klubblad
Crawford, Texas

duimnael|links|Angela Merkel en George W. Bush voor die hoofhuis van die *Prairie Chapel Ranch*, 2007.

**Crawford** is 'n dorp in die McLennan County-distrik in die Amerikaanse deelstaat Texas. Crawford het 'n oppervlakte van 2,4&nbsp;km² en 789 inwoners (2005) en lê by die stad Waco.

Die voormalige Amerikaanse president George W. Bush het daar 'n plaas, bekend as *Westelike Withuis*, waar hy staatsbesoekers soos die Duitse bondskanselier Angela Merkel ontvang het.
Pous Telesforus

**Telesforus** was die agste pous van die Rooms-Katolieke Kerk.

## Biografie 
Pous Telesforus (Latyn: Telesphorus) was volgens oorlewering van Griekse afkoms, gebore in Kalabrië. Sy naam beteken “doelgerig ywerig”. Hy volg Pous Sixtus I op in 125 en word opgevolg deur Pous Higinus in 139. Volgens die kerkvader Irenaeus sterf hy (ongeveer in 140) 'n martelaarsdood. Hy is die enigste pous uit die 2de eeu waarvan die martelaarskap betroubaar vasgestel is. Die kerkhistorikus Eusebius van Caesarea plaas die begin van sy pontifikaat in die 12de regeringsjaar van die Romeinse keiser Hadrianus, dit wil sê ca. 128–129, en sy dood in die eerste jaar van keiser Antoninus Pius se bewind (138–139).

## Pontifikaat 
Daar is min bekend oor sy pontifikaat. Sy naam word vir die eerste keer genoem in 'n brief van Irenaeus aan Pous Victor I met betrekking tot die viering van Paasfees. Daaruit blyk dat Telesforus een van die Romeinse biskoppe was wat Paasfees altyd op Sondag gevier het. Hy het egter nie sy verbintenisse met die Griekssprekende gemeentes in die ooste van die Romeinse Ryk, wat die gewoonte nie gevolg het nie, verbreek nie.

Volgens die Liber Pontificalis (wat nie altyd betroubaar is nie) word die volgende liturgiese en ander besluite aan hom toegeskryf:
* Invoering van die kersnagmis met Kersfees.
* Drievoudige nagmaalsviering met Kersfees ter herdenking van die drievoudige geboorte van Jesus Christus (geboorte by die Skepping; geboorte uit die Maagd Maria; geboorte by die opstanding).
* Opname van die Gloria as vaste onderdeel van die mis.
* Invoering van die vastyd.

## Verering 
Pous Telesfores is heilig verklaar en sy feesdag is op 5 Januarie in die Rooms-Katolieke Kerk, maar op 22 Februarie in die Grieks-Ortodokse Kerk. Die monnike en nonne van die Karmeliete orde vereer hom as hulle beskermheilige aangesien hy glo op die Karmelberg gewoon het as 'n kluisenaar. Die stad Saint-Télesphore in die suidweste van die Kanadese provinsie Quebec is na hom genoem.

## Bronne 
* Maxwell-Stuart, P.G. (1997). Chronicle of the Popes. Thames Hudson Ltd., London. 
* Attwater, Donald and Catherine Rachel John. *The Penguin Dictionary of Saints*. 3rd edition. New York: Penguin Books, 1993. .
* Kelly, J.N.D. *Oxford Dictionary of Popes.* (1986). Oxford, England: Oxford University Press.

## Verwysings 
## Eksterne skakels 
* 
* 
* 

## Nota 
Saamgestel uit die Nederlandse, Engelse en Duitse wiki.

## Opvolging
Trinomiale naam

**Trinomiale naam** verwys in biologie na name wat in taksons laer as spesie gebruik word. Die naam bestaan uit drie dele en verskil in dierkunde en plantkunde.

## In dierkunde
By diere is daar net een rang onder spesie, en dit is subspesie. So is *Coloeus monedula monedula* een van die subspesies van die kerkkraai (*Coloeus monedula*).

## In plantkunde
Vir alge en plante is daar ’n onbepaalde aantal infraspesifieke range onder die vlak van spesie. Die sekondêre range onder spesie is variëteit en forma, en nog range kan gevorm word met die voorvoegsel "sub": subspesie, subvariëteit en subforma. In uitsonderlike gevalle kan nog range gevorm word, soos supersubspesie. Nie alle range hoef gespesifiseer te word nie; sommige skrywers verkies om plantspesies in subspesies te verdeel en ander verkies variëteite.

Hierdie range is deel van ’n biologiese klassifikasie. So is *Corylopsis sinensis* var. *calvescens* f. *veitchiana* ’n ornamentele tuinplant. ’n Naam verskil egter van ’n klassifikasie. Laasgenoemde sal ’n trinomiale naam wees (dus met drie dele): die twee dele van die spesienaam, *Corylopsis sinensis*, plus die formanaam, *veitchiana*, dus *Corylopsis sinensis* f. *veitchiana*.

## Sien ook
*Binomiale naam

## Verwysings
## Skakels
SpVgg Emsdetten

**SpVgg Emsdetten** is 'n sokkerklub uit Emsdetten in die deelstaat Noord-Rynland-Wesfale in Duitsland. Die klub is in 1905 as die gimnastiekklub *Turnverein Jahn Emsdetten* gestig en die sokkerafdeling is eers in 1907 gevestig. Die sokkerafdeling het in 1924 onafhanklik geword en die huidige naam in 1935 aangeneem.

Die klub se grootste prestasie was om die hoofrondte van die DFB-Pokal te haal in 1980, waar daar met 0-6 verloor is teen 1. FC Keulen.

## Onlangse ligaposisionering 
## Eksterne skakels 
* Amptelike klubwerf
FSV Braunfels

**FSV Braunfels** is 'n sokkerklub uit Braunfels in die deelstaat Hessen in Duitsland. Die klub is in 1918 gestig met die huidige naam. Na die Tweede Wêreldoorlog is die klub in 1945 deur die Geallieerdes ontbind en eers weer in 1948 heropgerig.

Die klub se beste prestasie was om 'n paar seisoene in die Oberliga deur te bring.

## Onlangse ligaposisionering 
## Eksterne skakels 
* Amptelike klubwerf
TuS Hohenecken

[duimnael|regs| TuS Hohenecken en [SC 07 Idar-Oberstein speel 1-1 gelykop op die laaste dag van die Verbandsliga op 21 Mei 2006 en daarmee eindig Hohenecken met een punt bo Idar Oberstein op die punteleer en promoveer as Verbandsligakampioen na die Oberliga]]

**TuS Hohenecken** is 'n sportklub uit Kaiserslautern in die deelstaat Rynland-Palts in Duitsland, veral bekend vir sy sokkerafdeling. *Hohenecken* is 'n stadsdeel van Kaiserslautern en was tot 1969 'n onafhanklike dorp.

Die klub is in 1904 gestig as *Turnverein Hohenecken *. Tussen 1928 en 1932 was die sokkerafdeling onafhanklik as *Fußballverein Hohenecken*. Na die Tweede Wêreldoorlog is die klub herstig as *Sportverein Hohenecken* en op 9 Augustus 1952 is die naam verander na *Turn- und Sportvereins 04 Hohenecken*.

In April 2007 is die klub weens erge finansiële probleme onder voorlopige administrasie geplaas. Behalwe sokker, het die klub ook afdelings vir gimnastiek, tennis, tafeltennis en kegelbal.

## Onlangse ligaposisionering 
## Eksterne skakels 
* Amptelike klubwerf
Rooisee

duimnael|links|Ligging van die Rooisee
[duimnael|links|[Hotelle aan die Rooisee in Eilat, Israel]]
[duimnael|links|[Egipte se kus aan die Rooisee naby Taba]]
Die **Rooisee** (Arabies: البحر الأحمر, *al-Bahr al-ahmar* of الخليج العربي, *Arabiese Golf*; Hebreeus: 'ים סוף, *Yam Suf*; Tigrinya: ቀይሕ ባሕሪ, *QeyH baHri*, Latyn: *Maris Erythraei*) is 'n see van die Indiese Oseaan tussen Noordoos-Afrika en die Midde-Ooste. Dit is 1&nbsp;930&nbsp;km lank, tot 2&nbsp;211&nbsp;m diep en het 'n oppervlakte van sowat 450&nbsp;000&nbsp;km². Die Griekse naam is Ἐρυθρὰ θάλασσα, wat "Eritrese See" beteken en die antieke naam is.

Daar is agt lande aan die Rooisee geleë, naamlik Egipte (oor die Golf van Suez), Israel (die Golf van Eilat), Jordanië (die Golf van Akaba), Saoedi-Arabië, Jemen, Djiboeti (Bab-el-Mandeb), Eritrea en Soedan. Dié see word deur die Golf van Akaba en die Suezkanaal met die Middellandse See en deur die Golf van Aden met die Indiese Oseaan verbind.

Aan die noordekant verdeel die Rooisee in twee om die Sinaiskiereiland; in die weste is die Golf van Suez en in die ooste die Golf van Akaba.

Die Rooisee is een van vier seë wat in Afrikaans en ander tale ná kleure genoem is – die ander is die Geel-, Swart- en Witsee. Die naam van dié see is moontlik afgelei van die seisoenale blomme van die rooi-gekleurde *Trichodesmium erythraeum* naby die wateroppervlak.

Die Rooisee is 'n gewilde toeristebestemming, veral die noordelike kus van Egipte, Israel en Jordanië. Bekende kusstede sluit in Eilat, Hurghada, Sharm el-Sheikh en Suez. In die Rooisee kan mens snorkel en skubaduik.

## Verwysings 
## Eksterne skakels
Gallia Cisalpina

duimnael|regs|Kaart wat die ligging van Gallia Cisalpina aandui

**Gallia Cisalpina** (Latyn vir "Gallië duskant die Alpe") of **Cisalpynse Gallië** was 'n provinsie van die Romeinse Republiek in die grondgebied van moderne Noordelike Italië (insluitend Emilia-Romagna, Friuli-Venezia Giulia, Ligurië, Lombardye, Piëmont, Trentino-Alto Adige/Suid-Tirol en Veneto). Soms is daar ook na die gebied as **Gallia Citerior** (Herwaarts Gallië), **Provincia Ariminum**, of **Gallia Togata** (Toga-draende Gallië, wat dui op die gebied se vroeë Romanisering) verwys. **Gallia Transpadana** het verwys na die deel van Gallia Cisalpina tussen die Po en die Alpe. Die provinsie is uit Mutina (vandag Modena) regeer, waar magte onder Spartacus in 73 v.C. die legioen van Gaius Cassius Longinus, die provinsiale goewerneur, verslaan het.

Die Rubiconriver het die suidelike grens met die werklike Italië aangedui, en dit was met die kruising van die rivier in 49 v.C. wat Julius Caesar, met sy oorloggeharde legioene na die verowering van Gallië, die Romeinse Republiek in burgeroorlog gedompel het wat uiteindelik gelei het tot die daarstel van die Romeinse Ryk as 'n soort monargistiese militêre diktatuur.

Die provinsie is in Italië opgeneem in ongeveer 43–42 v.C., as deel van Keiser Augustus se "Italisifering" program tydens die Tweede Triumviraat. Die einde van die *provincia* het 'n nuwe administratiewe wet of *lex* vereis waarvan die kontemporêre titel egter onbekend is. Die dele daarvan wat op 'n bronstablet gegraveer is wat in die museum by Parma bewaar word is geheel en al met die regterlike gesag bemoei; die lex stel twee *viri* en vier *viri juri dicundo* aan. Die lex verwys ook na 'n Prefek of Mutina. Vergilius is in *Gallia Cisalpina* gebore en is die beroemdste seun van die provinsie.

## Verwysings